Bhakti Marga Slovensko

Myseľ ako nástroj
2026-06-05 19:00 - 20:00 (Europe/Bratislava) | Brěclavská 3/2, Brěclavská 3/2, Malacky
Myseľ nám bola daná do vienka každému. V niečom ju používame rovnako, v niečom inak. Tak či tak ju používame. Alebo ona používa nás.
Ako funguje myseľ, keď je nástrojom na našej ceste životom? Ako z nej spraviť nástroj, aby ona neovládala nás, ale my ju?
Pochopenie prečo myseľ máme, ako ju používať, ako ju očistiť, nás posúva vpred ku skutočnému šťastiu v živote.
Myseľ je nástroj od Boha, ktorý nás vie doviesť k Nemu.
Link na pripojenie: https://us06web.zoom.us/j/87376552803
Heslo: 1080
Účasť na prednáške je bezplatná, dobrovoľné príspevky sú vítané.
Chcem prispieť

Študijný kruh Šrímad Bhágavatamu
2026-06-10 19:00 - 19:50, 2026-06-24 19:00 - 19:50 | Levice – Dom služieb, Poľná 6, Levice, 93405
Hľadáte chvíľu pokoja v kolobehu všedných dní?
Levická sangha vás srdečne pozýva na pravidelné stretnutia so spoločným čítaním Šrímad Bhágavatamu – raz za 14 dní sa spolu započúvame do jeho nadčasovej múdrosti.
Strávime pár obohacujúcich chvíľ v príjemnej spoločnosti a duchovnej atmosfére.
Stačí sa pripojiť o 19.00 cez Zoom:
Link na pripojenie
Meeting ID: 832 1626 1144
Heslo: 1008
Finančná podpora
Sme vám vďační za vaše finančné príspevky, pomáhajú nám v šírení posolstva Paramahamsu Vishwanandu.
Prispieť môžete na účet Bhakti Margy Slovensko:
IBAN: [REDACTED]. Do poznámky uveďte dar alebo kartou cez odkaz nižšie.
PRISPEJTE TU.

Kreatívna meditácia s Paramahamsom Vishwanandom
2026-06-14 10:00 - 13:00 | Levice – Dom služieb, Poľná 6, Levice, 93405
Oslavovať narodeniny možno rôznymi spôsobmi. Gurudží, Paramahamsa Vishwananda, hovorí, že svoju myseľ máme ponoriť do obrazu božstva, do Božieho Mena, do satsangu, do príbehov božstiev a svätcov.
Počas kreatívnej meditácie s Paramahamsom Vishwanandom svoju myseľ plne ponoríme do Jeho obrazu, Jeho slov, do Jeho života. Súčasťou kurzu je prednáška, ktorá nám pomôže naladiť sa na samotnú meditáciu.
Na kurze neučíme žiadne výtvarné techniky. Venujeme sa meditatívnemu maľovaniu. Umelecké skúsenosti nie sú potrebné.
REGISTRÁCIA JE MOŽNÁ DO 8. 6., nakoľko je potrebná tlač podkladov.
Možnosť zľavy
Nárok na 15 % zľavu majú:
– Študenti
– Dôchodcovia
– Nezamestnaní (celá rodina nezamestnaná)
– Osamelí rodičia
– Ďalší rodinní príslušníci, ak prídu na kurz spoločne
Nárok na 15 % zľavu sa neuplatňuje, ak má osoba primeraný príjem.
Ak spĺňate podmienky na zľavu, kotaktujte Ranganayaki pre získanie zľavového kupónu, ktorý si môžete uplatniť pri registrácii na kurz. Zľavu je potrebné odkomunikovať pred registráciou.
KONTAKTY
Registrácia, platba, zľava
Ranganayaki
+421 948 046 779
registracia@bhaktimarga.sk
Obsah kurzu – učiteľ
Saumya Dasi
+421 903 110 111
saumyadasi@bhaktimarga.sk

Oslava Gurudžího narodenín
2026-06-14 14:00 - 18:00 | Levice – Dom služieb, Poľná 6, Levice, 93405
Paramahamsa Vishwananda je zakladateľom Bhakti Margy, čo znamená Cesta lásky, je duchovný Majster, je Majster krijá-jogy, je satguru. Na svet prišiel 13. júna 1978 na Mauríciu a Jeho život a cesta ovplyvnila tisíce ľudí po celom svete. Jeho oddaní a nasledovníci oslavujú Jeho narodeniny, pretože On je ten, čo nám ukazuje cestu k Bohu, k láske, ktorá je v každom jednom z nás. On nás vedie k našej skutočnej podstate, ktorou je Len Láska.
Poďme spolu osláviť narodenie Gurudžího v Leviciach, poďme sa tešiť z toho, že je, že je s nami a my s Ním.
Ako budeme oslavovať?

10.00 – 13.00 h. Kreatívna meditácia s Paramahamsom Vishwanandom – 3 hodiny intenzívneho ponorenia mysle do meditácie s farbami – vstupenky si môžete kúpiť tu, najneskôr do 8. 6..
14.00 – 18.00 h. Narodeninová oslava
– Guru-pádam abhišékam
– Jagňa
– Satsang
– zdieľanie zážitkov
– občerstvenie
Na jagňu je odporúčané oblečenie sárí, alebo dlhá sukňa, šatka a zahalené ramená, muži dhótí alebo dlhé nohavice.

Vzdelávanie
2026-06-15 20:00 - 21:00, 2026-06-29 20:00 - 21:00 | Zoom – videokonferencia | Ako sa pripojím k zoom videohovoru?
Milí oddaní, nasledovníci a priaznivci,
Srdečne vás pozývame vzdelávať sa pod vedením učiteľov akadémie Bhakti Margy Slovensko na témy hinduizmu, vaišnavizmu, svätých písiem, Tādātmya Vedānty a iných dôležitých tém, ktoré sa zídu na vašej duchovnej ceste.
PRE KOHO JE KURZ URČENÝ?
Kurz je otvorený úplne pre každého – nevyžadujú sa žiadne predchádzajúce znalosti. Ak ste už tento kurz absolvovali, pridajte sa znova a ponorte sa hlbšie do diskusií a zdieľania skúseností.
PRAKTICKÉ INFORMÁCIE
Kurz bude prebiehať online cez Zoom, takže sa môžete pripojiť z pohodlia domova: https://us06web.zoom.us/j/83610797186?pwd=[REDACTED]
Meeting ID: 836 1079 7186
Passcode: [REDACTED]
DOBROVOĽNÝ PRÍSPEVOK
Vaše príspevky za účasť na kurze sú vrelo vítané.
CHCEM PRISPIEŤ
Tento kurz je nielen cestou k iniciácii, ale aj príležitosťou na prehĺbenie vášho pochopenia duchovného života.
Tešíme sa na vás.
S láskou a oddanosťou,
Učitelia Bhakti Marga akadémie

Medzinárodný deň jogy v Bhakti Marge
2026-06-21 11:00 - 12:00 | Zoom – videokonferencia | Ako sa pripojím k zoom videohovoru?
Joga je prostriedok, ktorým môžeme dať do rovnováhy svoje telo a myseľ, a zároveň je to prostriedok, ktorým sa dostávame k božskej podstate v nás a všade. Joga privádza k jednote našu dušu, átmu, a Boha v nás. Bhakti Marga je cesta lásky k Bohu a jogové techniky plne realizovaného Majstra Paramahamsu Vishwanandu vedú práve tam.
Pri príležitosti medzinárodného dňa jogy sa môžete pripojiť k online programu, ktorý ponúka možnosť oboznámiť sa s jogou a jogovými technikami v Bhakti Marge.
Čaká nás:
– prednáška o joge v Bhakti Marge,
– praktická ukážka meditácie v pohybe – Babaji Surya Namaskar,
– vedená meditácia.
Pripojte sa cez zoom:
https://us06web.zoom.us/j/87864183247?pwd=[REDACTED]
Meeting ID: 878 6418 3247
Passcode: [REDACTED]

Spoločné cvičenie Atma Kriya Yogy
2026-06-28 10:00 - 11:30 | Zoom – videokonferencia | Ako sa pripojím k zoom videohovoru?
Pozývame vás na spoločné cvičenie Atma Kriya Yogy. Počas tejto aktivity sa môžeme navzájom prepojiť, zažiť lásku a hĺbku krije spoločnou online praxou.
Vrelo odporúčané skupinové cvičenie Atma Kriya Yogy, uľahčuje koncentráciu na svoju prax. Zároveň je úžasné vedieť, že rodina krijá jogínov cvičí súčasne s vami.
Zamerajte sa na lásku vo vašom vnútri a pripojte sa k nám.
Ak by ste chceli finančne podporiť Bhakti Marga Slovensko, môžete tak urobiť na účet [REDACTED]. Do poznámky prosím uveďte DAR alebo môžete príspevok odoslať cez platobnú bránu tu: https://bhaktimarga.sk/dary/financne-dary/
K online cvičeniu sa môžete pripojiť cez aplikáciu Zoom tu: https://us06web.zoom.us/j/84187032004
Meeting ID: 841 8703 2004

Modlitba za svet
2026-06-30 16:00 - 16:30, 2026-07-30 16:00 - 16:30, 2026-08-30 16:00 - 16:30, 2026-09-30 16:00 - 16:30, 2026-10-30 16:00 - 16:30, 2026-11-30 16:00 - 16:30, 2026-12-30 16:00 - 16:30
„Modlitba je jedna z najkrajších vecí, najmä keď sa môžeme modliť nie za seba, ale za iných… Modlitba je niečo, čo z vás vyžaruje. Modlitba neznamená byť na kolenách, že len tak sa môžete modliť. Nie. Modlitba je každý okamih vášho života, keď ste, keď viete, že Boh je s vami! Všade sa s Ním môžete rozprávať! Kdekoľvek Ho môžete zavolať!“
Paramahamsa Vishwananda
Keď sa ľudia spoja so zámerom pomôcť iným, Boh je istotne s nimi. Takto sa môžeme každý mesiac spojiť a modliť sa za ľudí, miesta, ktoré to potrebujú, za celú Matku Zem.
Paramahamsa Vishwananda vedie vždy 30. dňa v mesiaci (vo februári 28) spoločnú modlitbu online cez YouTube. K modlitbe sa môžete pripojiť cez jeho YouTube kanál, alebo, ak potrebujete tlmočenie, cez Bhakti+.
Priamy prenos aj s možnosťou využiť tlmočenie je dostupný cez Bhakti+. Viac informácií nájdete tu: https://bhakti.plus/
Sledujte nás na našich sociálnych sieťach pre prípad zmeny.
Zaslanie mien ľudí, za ktorých sa chcete modliť
Ak poznáte niekoho, kto potrebuje modlitbu, môžete poslať mená cez tento link: POSLAŤ MENÁ. Mená týchto ľudí budú čítané počas modlitby v ášrame Shree Peetha Nilaya.

Gurupúrnimá
2026-07-26 10:00 - 15:00 | Chrám Šrí Šrí Rádhá Dajajutája Krišna, Levice, Slovenská republika
Srdečne pozývame všetkých oddaných nasledovníkov a priaznivcov Bhakti Margy na oslavu Gurupúrnimy, jedného z najvýznamnejších sviatkov hinduizmu a Bhakti Margy. Gurupúrnimá je udalosť, kedy oslavujeme prítomnosť a prácu guruov na svete, ich múdrosť, lásku a duchovné vedenie.
Prečo je práve tento sviatok taký dôležitý? V hinduizme zohráva guru dôležitú úlohu, sprevádza nás na ceste duchovného rozvoja. Jeho prítomnosť a vedenie nám ukazujú cestu k duchovnej realizácii a poznaniu. Gurupúrnimá je čas, kedy si pripomíname dar múdrosti a nezištného vedenia, ktoré nás vedie na ceste ku skutočnému pochopeniu seba a našej dharmy. Tento sviatok nie je len o uctení si Gurudžího, ale aj o spoločnom budovaní silnej sanghy, duchovného spoločenstva. Je to čas pre nás, aby sme sa spolu zjednotili, zdieľali svoje skúsenosti, počúvali príbehy a inšpirovali sa na našej spoločnej ceste k duchovnému rastu.
Pridajte sa k nám na oslavu Gurupúrnimy a zažite okamihy plné duchovnej hĺbky, lásky a oddanosti. Nech sa vaše srdce naplní radosťou a vaše životy budú žiariť múdrosťou a nekonečnou láskou, ktorú nám Gurudží dáva. Tešíme sa na vás a na spoločné prežitie tohto duchovného a výnimočného sviatku Gurupúrnimy.
Príspevky
Úprimne dúfame, že sa k nám budete môcť pridať osobne.
Ak to ale pre vás nie je možné, môžete sa podieľať na tejto udalosti finančne.
Finančne podporiť udalosť je úžasný spôsob ako poďakovať Gurudžímu za všetky požehnania, ktoré od Neho dostávame. Ak pomôžete finančne podporiť túto udalosť, získate požehnanie zo všetkých modlitieb počas tejto akcie.
CHCEM PRISPIEŤ
Ďakujeme vám a vážime si vašu podporu. Aj s vašou pomocou sa táto udalosť môže stať pre všetkých nezabudnuteľným a obohacujúcim duchovným zážitkom.
Program:
Guru-púdžá, abhisékam
Rádhá-Krišna-púdžá
jagňa
obed
satsang
Vstupenky si môžete zakúpiť najneskôr do 24. 7.!

Sangha autobusom na daršan
2026-08-22 07:30 - 2026-08-23 07:00 | Adhókšadža Dhám ášram, Agathenhofstraße 24, Micheldorf, Rakúsko
Milí priatelia,
využite túto jedinečnú príležitosť nastúpiť do SANGHA autobusu, ktorý nás odvezie za nádherným zážitkom – na daršan s Paramahamsom Vishwanandom v Adhókšadža Dhám ášrame v rakúskom Micheldorfe.
Počas cesty bude iste vládnuť radostná atmosféra. Môžeme sa tešiť na zdieľanie príbehov na ceste bhakti, spoločný autobusový kírtan, inšpiratívne rozhovory so spolucestujúcimi, spoločná džapa počas cesty, chvíle ticha a vnútornej prípravy na daršan, môžeme započať nové priateľstvá a hlbšie spoznanie slovenskej sanghy, inšpiratívne čítanie alebo krátke zamyslenia, pocit spolupatričnosti a jednoty, radosť z putovania za spoločným cieľom, možnosť klásť otázky a viesť duchovné rozhovory, vytvorenie priestoru pre pokoj, úsmev a vzájomnú podporu ale aj vzájomné povzbudenie v tom, čo nás všetkých spája – láska.
Nastúpiť môžete na jednom z troch miest:
Levice, 7.30 h. – 57 €
Trnava, 8.45 h. – 55 €
Bratislava, 9.25 h. – 53 €
Neváhajte a rezervujte si svoje miesto už dnes! Počet miest je obmedzený.
Registrácia bude ukončená 8. augusta 2026.
Cesta z Levíc až do Michelsdorfu bude trvať približne 7 hodín.
Odchod z Michelsdorfu je plánovaný po skončení daršanu, nie však skôr ako o polnoci.
Cesta naspäť je odhadovaná na 7 hodín. Predpokladaný príchod na druhý deň ráno.
Tešíme sa na vás!
Link na registráciu na daršan:
https://bhaktimarga.at/products/be-inspired-indian-summer-festival-2026
